### | | | | --- | --- | | | | | --- | | **Byråd** 12. september 2017 Sagsnr. 710-2017-2537 Dok.nr. 710-2017-195862 Sagsbehandler DPSVE | | 107.                Halvårsregnskab 2017 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lov om kommunernes styrelse |

###

**SAGENS INDHOLD**

I denne sag skal Byrådet godkende
Favrskov Kommunes halvårsregnskab.

Halvårsregnskabet aflægges af
Økonomiudvalget til Byrådet og indsendes herefter til Økonomi- og
Indenrigsministeriet.

Halvårsregnskabet skal indeholde
to oversigter:

· regnskabsopgørelse

· regnskabsoversigt.

Udformningen af
regnskabsopgørelsen sker efter en obligatorisk oversigt, der er anderledes end
de økonomioversigter, som Favrskov Kommune anvender. Den væsentligste forskel
er, at den obligatoriske regnskabsopgørelse ikke viser den samlede effekt på
kassebeholdningen, idet finansforskydninger og nettolånefinansiering
(lånoptagelse og afdrag på lån) ikke er medtaget. Herudover vises
jordforsyningen ikke særskilt.

Regnskabsoversigten viser udelukkende
halvårsregnskabet for driftsudgifterne fordelt på bevillingsniveauet. I
Favrskov Kommune har de 22 politikområder hvert sit bevillingsniveau. I regnskabsoversigten
vises de afgivne tillægsbevillinger. I regnskabsoversigten skelnes der ikke
mellem serviceudgifter og overførselsindkomster.

Såvel regnskabsopgørelsen som regnskabsoversigten afviger
således væsentligt fra de opgørelser, der anvendes i [adresse] til at
give overblik over den økonomiske situation.

**VURDERING**

Som det
fremgår af regnskabsopgørelsen og regnskabsoversigten, udgør de forventede
driftsudgifter 2.510 mio. kr., hvor det oprindelige budget udgjorde 2.566 mio.
kr.

2. budgetopfølgning 2017 viser et
samlet forventet mindreforbrug på serviceudgifterne på 10,2 mio. kr. i forhold
til det oprindelige budget.

De forventede samlede
mindreudgifter på indkomstoverførsler, aktivitetsbestemt finansiering mv. udgør
ca. 45 mio. kr.

Der forventes således nettomindreudgifter
på driften på ca. 55,2 mio. kr.

2. budgetopfølgning 2017
behandles i fagudvalgene i september måned.

I forhold til det oprindelige
budget forventes merudgifter til anlæg (ekskl. jordforsyning) på ca. 43 mio.
kr. Merudgifterne skyldes færdiggørelse af aktiviteter, hvor der er overført
rådighedsbeløb fra tidligere år.

Det forventede årsresultat efter
opgørelsesmetoden i regnskabsopgørelsen er for så vidt angår driftsudgifter og
finansposter udarbejdet på baggrund af 2. budgetopfølgning 2017, der behandles
i fagudvalgene i september måned.

Fra 2018 er der ikke længere krav
om udarbejdelse af et halvårsregnskab i kommunerne. Med henvisning til den
manglende sammenlignelighed med Favrskov Kommunes øvrige økonomiske rapportering
og budgetopfølgning foreslås det, at der ikke fremadrettet udarbejdes
halvårsregnskab.

**ØKONOMI**

For en detaljeret beskrivelse og
vurdering af den økonomiske status i [adresse] henvises til 1. og 2.
budgetopfølgning 2017.

**INDSTILLING**

Direktøren for Job og Økonomi
indstiller til Byrådet:

1. At halvårsregnskab 2017 godkendes.

2. At der fremadrettet ikke udarbejdes halvårsregnskab.

**BESLUTNING**

***Økonomiudvalget, 5. september 2017:***

Fraværende:Ingen

Indstilles godkendt.

**Bilag**

|  |  |
| --- | --- |
| Halvårsregnskab - Regnskabsoversigt | 710-2017-185615 |
| Halvårsregnskab - Regnskabsopgørelse | 710-2017-185614 |